google/wiki40b huggingface dataset:
Natt på Manhattan

Natt på Manhattan (originaltittel: After Hours) er en amerikansk svart komedie fra 1985 skrevet av Joseph Minion og regissert av Martin Scorsese. Paul Hackett (Griffin Dunne), en newyorker, opplever en rekke eventyr og farer i det han prøver å finne sin vei hjem fra SoHo. I rollene finner vi Griffin Dunne, Rosanna Arquette, Teri Garr, John Heard, Linda Fiorentino, Tommy Chong, Cheech Marin, Dick Miller og Bronson Pinchot.
Harper Point

Harper Point er et nes på nordenden av Saunders Island i Sør-Sandwichøyane. Det ble kartlagt i 1930 av mannskapet på RRS «Discovery II» under Discovery Investigations og oppkalt etter F.H. Harper, sekretær i Discovery Committee.
Deus vult

Deus vult («Gud vil det» på klassisk latin) var korsfarernes og folkets kamprop etter pave Urban IIs kunngjøring av det første korstoget ved konsilet i Clermont i 1095, da Det bysantinske rike etterspurte hjelp til å forsvare seg og kristendommen fra seldsjukkenes (muslimenes) invasjon av Lilleasia. Frasen opptrer også i formen Dieu le veut (som er fransk), samt Deus lo vult, osv.
Deus lo vult er mottoet til Ridderordenen av den hellige grav i Jerusalem, en romersk-katolsk ridderorden.
Admiralen og historikeren Alfred Thayer Mahan benyttet uttrykket i sin argumentasjon for at «Kristi herredømme ... i bunn og grunn [er] imperialt», og at «kristendom og krigføring» hadde mye til felles: «'Deus vult!' sier jeg. Det var korsfarernes og puritanernes rop, og jeg tviler på om mennesket noensinne har ytret et edlere [et].»
Flaskebrikke

Flaskebrikke er en brikke til å sette under flasker for å beskytte duken eller bordplaten mot flekker. Flaskebrikker kan være laget av glass, keramikk, metall, papp, stein eller tre.
Cathrine Dahl

Familie

Hun var datter av sakfører, senere assessor, Jacob Nicolai Dahl (1826–76) og Frederikke Blom (1824–73).
Hun tok sin juridiske embetseksamen i 1890.
Ettersom ingen ville ansette en kvinne i en juridisk stilling, ble Cathrine Dahl nødt til å gå tilbake til skoleverket. Hun underviste i folkeskolen frem til sin død i 1906.
George Robson

George Robson (født 1842, død 1911) var en skotsk prest, redaktør og salmedikter. Han var prest i Perth i Skottland og fra 1891 redaktør for United Free Church of Scotlands Missionary Record. Han er representert i Norsk salmebok 2013 med en salme.
Teigafjall

Teigafjall (825 moh.) er et fjell på Kunoy på Færøyene.
Fjellet er det nest høyeste på Kunoy og Færøyenes femte høyeste.
Selveierdemokrati

Selveierdemokrati er et begrep oftest forbundet med den politiske høyresiden.
I næringslivet er tanken at arbeidstagere skal få større innflytelse gjennom kjøp av aksjer, men i vid forstand betyr selveierdemokratiet å gjøre flest mulig til selveiere av land, bolig og annet jordisk gods. Denne vide definisjonen skiller selveierdemokratiet fra snevrere begreper som bedriftsdemokrati. Selveierdemokratiet vil i prinsippet bidra til økonomisk maktspredning og styrking av eiendomsretten, ettersom arbeidstagerne får eiermessig medbestemmelse, større økonomisk uavhengighet og økt interesse for aksjer som spareform. Tilhengere har også pekt på at en slik aksjespredning vil bidra til å sikre lokalt eierskap i næringslivet. Venstresidens kritikk av selveierdemokratiet har i hovedsak basert seg på at aksjespredningen ikke vil bli reell, og at prinsippet derfor gavner de kapitalsterke alene.
I Norge ble selveierdemokratiet som begrep introdusert i etterkrigstiden av partiet Høyre. Jan P. Syse, Sjur Lindebrække og Kåre Willoch stod sentralt i utformingen av selve prinsippet og relaterte forslag i Stortinget. Selveierdemokratiet ble høyresidens alternativ til venstresidens arbeiderstyrte eller statseide bedrifter. I boligpolitikken ble det også lagt vekt på at flest mulig skulle ha muligheten til å eie sin egen bolig, noe som har vært tverrpolitisk forankret. De konservatives selveierdemokrati lot seg forene med sosialdemokratenes ønske om å frigjøre byarbeiderklassen fra gårdeierne.
I Sverige benyttes gjerne begrepet «folkekapitalisme», og i den engelskspråklige verden finnes property-owning democracy. I Tyskland inngikk selveierdemokratiet som en viktig komponent i tanken om den sosiale markedsøkonomien, som spredte seg til resten av Vest-Europa.
Fylkesvei 5956

Fylkesveg 5956 går mellom Rørhusgata og Holmen i Giske kommune. Veien er 975 meter lang.
Frem til 2019 hadde veien betegnelsen Fv129.
Hydrosmecta

Utseende

Små (ca. 2 millimeter), slanke, mørke kortvinger. Hodet er rundet, fasettøynene ganske små, antennene forholdsvis lange og tynne. Pronotum er litt bredere enn langt, dekkvingene noe lengre og bredere enn pronotum. Beina er middels lange, forføttene fire-leddete, mellom- og bakføttene fem-leddete.

Levevis

Som andre kortvinger er de rovdyr som lever av andre små leddyr. I alle fall noen av disse artene lever på sandete eller grusete elvebredder, sjeldnere ved stillestående vann.
Blindern stasjon

Oppgradering

Stasjonen skulle etter planen ha vært oppgradert til Universitetet i Oslos 200-årsjubileum i 2011. Dette er ikke blitt noe av per dags dato.
Heavy Airlift Wing

Norsk andel

Norge har kjøpt 400 timer av totalt 3165 flytimer i året, og er én av fire store nasjoner som bruker flyet mest. Norge bemanner 19 av de 151 militære stillingene på Pápa. På oppdragene for C-17 er det ikke rene norske besetninger som jobber. Akkurat som på AWACS, flyr de flernasjonalt på oppdragene.

Heavy Airlift Wing seksjoner

Heavy Airlift Wing er delt inn i følgende seksjoner: HAW Command Staff, Command and Control Squadron (C2S), Heavy Airlift Squadron (HAS) og Logistics Support Squadron (LSS)

HAW Command Staff

HAW Command Staff består av stabsfunksjoner som administrasjon, lederstøtte, protokoll, presse og informasjon, jurist, safety og kvalitetskontroll. Stabsfunksjonene ledes av HAW Command Staff Executive Office i tillegg til at HAW Quality Manager ivaretar kvalitetskontroll og safety seksjonene.

Command and Control Squadron (C2S)

HAW C2S er knutepunktet mellom HAW og SAC-nasjonene hva gjelder operasjonelle behov og anmodninger. 
C2S mottar anmodningene om flytransport fra de forskjellige SAC-nasjonene og konverterer dem til definerte flyoppdrag. C2S påser at oppdraget er gjennomførbart både diplomatisk og praktisk, og at lasten kan transporteres med C-17. 
C2S definerer også prioriteringen på oppdragene. C2S samarbeider tett med NAMPO, Pápa Air Base og Boeing for å påse at alt er på plass for å få oppdraget gjennomført.
C2S er delt inn i tre avdelinger, Mission Planning and Execution, Diplomatic Clearance og Administrative Support. Syv og 12 SAC-nasjoner (Ungarn, Nederland, Norge, Polen, Romania, Slovenia og Sverige) er representert på C2S.

Heavy Airlift Squadron (HAS)

Heavy Airlift Squadron (HAS) er verdens første og eneste flernasjonale C-17 skvadron. 
HAS består av flygende personell og spesialfunksjoner som etterretning, taktikk, trening, standard og evaluering, sikkerhet (HAW Combat Security) og planlegging (Aviation Management). HAS har tatt utgangspunkt i de samme retningslinjer, treningsnivå og standarder som er grunnleggende hos hovedbrukeren av C-17, USAF. HAS har også videreført den beste praksisen fra andre C-17 skvadroner i USA, Canada, Australia og Storbritannia.
Skvadronens organisering, retningslinjer og prosedyrer er laget for å støtte det strategiske transportbehovet til SAC-nasjonene uansett tid og sted, inkludert militær og humanitær flytransport.
Personellet på skvadronen har variert bakgrunn fra nasjonal lufttjeneste, alt fra transportfly, maritime patruljefly, jagerfly og helikopter. Med unntak av personellet fra USAF, har ingen erfaring fra C-17 før de tiltrer HAW.
Etter å ha gjennomført trening på C-17 i både USA og Pápa, er flybesetningen i stand til å oppnå et høyt ferdighetsnivå og utnytte flyets varierte kapabiliteter.
Per dags dato er HAS den eneste C-17 Foreign Military Sales (FMS) enheten som er trent og kvalifisert til å utføre alle de forskjellige kapabilitetene som C-17 tilbyr, være seg luftlandekapabiliteter (Airland) eller luftbårne kapabiliteter (Airdrop).
Quirimbaua

Utseende

En middelsstor, avlang, gul og svart trebukk. Hode, antenner og bein, ev oval flekk foran på pronotum og dekkvingenes bakre halvdel er svarte, resten av pronotum og dekkvingene blekgule. Antennene er tynne og noe kortere enn kroppen. Pronotum er tønneformet uten tenner på sidene, dekkvingene er jevnbred.

Utbredelse

Arten er kjent fra Ecuador.
Violeta Szekely

Rivaliseringen med Gabriela Szabo

I 1995 etter at Szekely ble utestengt i tre år for bruk av anabole steroider, startet en verbal feide med Szabo. I 1999 vant Szabo 1500 meter under innendørs VM, men nektet å ta ta Szekely i hånda da hun ville gratulere. I 2001, etter at Szekely ikke var blitt invitert til et stevne i Stuttgart, uttalte Szabo i et intervju på rumensk fjernsyn, at årsaken var at arrangørene synest at Szekely var for stygg. I august 2001 gjentok hun disse uttalelsene i den rumenske utgaven av Playboy. Szekely truet deretter med å saksøke Szabo for £100,000 for ærekrenkelse. Lovgivningen i Romania er slik at sladder/baktaling har en strafferamme på inntil fem års ubetinget fengsel. I 2003 ble Szabo i en rumensk domstol dømt til å betale Szekely £2,700
Stortorvet (Kongsberg)

Stortorvet er et kjøpesenter  i Kongsberg by, ved gågata og E134. Senteret har ca 65 butikker og ble åpnet i 1995. 4. oktober 2007 ble senteret utvidet med 10 000 m². Våren 2015 åpnet en ny utvidelse med fasade mot elven. Senteret fremstår nå mer arkitektonisk helhetlig enn tidligere. I senteret finnes fellesarealer, flere spisesteder, stort butikker og  parkeringskapasitet.

Fasade

Fasaden til Stortorvet har vært omdiskutert i flere år. Argumentene har gått på materialvalg, utforming og fargevalg. Fasaden ble ombygget og ny i forbindelse med byggeprosjekt i 2015
The school

The School er et norsk rockeband fra Trondheim. Bandet består av Stig Førde Aarskog, Karl Martin Hoddevik, Thor-Inge Hoddevik, Andreas Elvenes og Per Andreas "Puppy" Gulbrandsen.
Bandet ble startet i Trondheim våren 2004. Med sin fengende og mørke rett-i-fleisen rock har de herjet live-scenen i Trondheim. I januar 2006 kom deres første utgivelse "Mädchen EP".
I 2006 ble bandet signert av Kong Tiki Records , og begynte arbeidet med det første albumet i juni 2006. Albumet kom ut i september 2006. Neste album, som kom i september 2008 ble spilt inn i Stamford Ct. USA.
Vassøy skole

Vassøy skole er en barneskole som ligger på Vassøy, like utenfor Storhaug i Stavanger.
Skolen har 80-90 elever fra Vassøy og andre byøyer som ikke er landfaste.
Hu

Utvikling

I Mellomriket ble det forstått som at alle guder deltok i Hu og Sia, og ble assosiert med Ptah som skapte universet ved å uttale skapelsens ord. Hu ble vanligvis avbildet i menneskelig form, men med hodet til en falk eller vær. Da Atum og Ra ble identifisert med hverandre og ble til Atum-Ra ble også Hu omdannet til å være denne gudens avkom, og i denne egenskapen ble han nevnt oftere. I Det nye rike ble Hu og Sia sammen med Heka, Irer og Sedjem medlemmer av (eller aspekter av) de fjorten kreative kreftene til Amun-Ra. I tiden til det ptolemeiske kongedømme var han blitt sammensmeltet med Shu («luften»)
Hans navn Hu er antatt å ha sin opprinnelse som et lydord (onomatopoetikon) fra handlingen å trekke pusten, skjønt det kan også bli oversatt til å bety evigheten. Aspektet av slike kreative krefter som evighet og visdom, avledet fra Atum selv, var de som faraoene var mest opptatt av assosiere seg selv med. Som en konsekvens av faraoene avbildet deres guddommelige krefter stundom i form av en sfinks, sittende og med et menneskehode på en løvekropp, var at Hu ble stundom vist i denne formen. Den store sfinksen i Giza ble således sett på som en representasjon av Hu.

I begynnelsen var ordet

Som skapelsens ord er Hu meget lik det senere hinduistiske konseptet Om (eller Auṃ), en hellig lyd og et åndelig ikon, og det senere hellenistiske konseptet om logos (mening, fornuft eller ord), og tanken om at tanken eksisterte ble videreutviklet til Johannesevangeliet – vanligvis oversatt som at i begynnelsen var ordet heller enn at begynnelsen var logos.
Ishockey-VM 2004

Gruppe B

24. april
Ukraina   – Slovakia     0 – 2 (0-2,0-0,0-0)
Finland   – USA          4 – 2 (0-2,2-0,2-0)

26. april
Slovakia  –  USA         3 – 3 (1-0,2-3,0-0)
Finland   –  Ukraina     4 – 1 (2-1,1-1,1-0)

28. april 
Slovakia  – Finland      5 – 2 (2-1,1-1,2-0)
USA       – Ukraina      7 – 1 (3-0,2-0,2-1)

Gruppe C

24. april
Danmark   – Sverige   1 – 5 (1-2,0-1,0-2)

25. april
Russland  – Danmark   6 – 2 (2-0,2-2,2-0)
Sverige   – Japan     5 – 1 (2-1,2-0,1-0)

27. april
Japan     – Danmark   3 – 4 (2-2,1-1,0-1)
Sverige   – Russland  3 – 2 (1-0,0-2,2-0)
28. april
Russland  – Japan     6 – 1 (4-1,1-0,1-0)

Gruppe D

24. april
Frankrike  – Østerrike   0 – 6 (0-2,0-1,0-3)

25. april
Østerrike  – Canada      2 – 2 (1-0,1-0,0-2)
Sveits     – Frankrike   6 – 0 (0-0,4-0,2-0)
27. april
Canada     – Frankrike   3 – 0 (2-0,1-0,0-0)
Sveits     – Østerrike   4 – 4 (0-0,1-4,3-0)
28. april 
Canada     – Sveits      3 – 1 (0-0,2-0,1-1)

Gruppe E

30. april
Canada    – Latvia       2 – 0 (1-0,1-0,0-0)
Tsjekkia   – Østerrike    2 – 0 (0-0,1-0,1-0)
1. mai
Latvia    – Sveits       1 – 1 (0-0,0-0,1-1)
Østerrike – Tyskland     1 – 3 (0-1,0-1,1-1)
2. mai
Sveits    – Tsjekkia     1 – 3 (0-0,1-2,0-1)
Canada    – Tyskland     6 – 1 (3-0,2-1,1-0)
3. mai
Latvia    – Østerrike    5 – 2 (0-1,3-1,2-0)
Tsjekkia  – Canada       6 – 2 (2-0,1-1,3-1)
4. mai 
Tyskland  – Sveits       0 – 1 (0-0,0-1,0-0)

Gruppe F

30. april
Sverige  – Finland1 – 1 (0-0,0-1,1-0)
Slovakia – Russland    2 – 0 (0-0,2-0,0-0)
1. mai
Finland  – Danmark     6 – 0 (2-0,2-0,2-0)
Russland – USA         2 – 3 (0-1,2-0,0-2)
2. mai
Danmark  – Slovakia    0 – 8 (0-3,0-4,0-1)
Sverige  – USA         3 – 1 (1-0,0-1,2-0)
3. mai
Finland  – Russland    4 – 0 (0-0,1-0,3-0)
Slovakia – Sverige     0 – 0 (0-0,0-0,0-0)

4. mai 
USA      – Danmark     8 – 3 (4-3,4-0,0-0)

Kvartfinaler

5. mai
Sverige   – Latvia    4 – 1 (3-0,0-0,1-1)
Tsjekkia  – USA       2 – 3 (0-0,2-1,0-1,0-0) – straffer 0-1)

6. mai
Canada    – Finland   5 – 4 (0-2,3-1,1-1,1-0)
Slovakia  – Sveits    3 – 1 (0-1,2-0,1-0)

Semifinaler

8. mai
Canada    – Slovakia  2 – 1 (0-0,1-1,1-0)
Sverige   – USA       3 – 2 (2-0,1-1,0-1)

Kamp om 3.-plass

9. mai
Slovakia  – USA       0 – 1 (0-0,0-0,0-0,0-0) – straffer 3-4

Finale

9. mai
Canada    – Sverige   5 – 3 (1-2,2-1,2-0)
Lüneburger Heide

Lüneburger Heide er et slettelandskap nordøst i den tyske delstaten Niedersachsen. Landskapet ble skapt i middelalderen ved felling av skog til saltproduksjonen i Lüneburg. Denne produksjonen var en vesentlig del av det økonomiske grunnlaget for Hansaforbundets vekst.  
Den 4. mai 1945 overga de tyske styrkene i Nederland, det nordvestlige Tyskland og Danmark seg til den britiske feltmarskalk Bernard Law Montgomery på Lüneburger Heide.
Båndtvang

Utvidet båndtvang

I tillegg til ovennevnte kan den enkelte kommune i landet gi forskrift om at hunder skal holdes i bånd eller forsvarlig innestengt eller inngjerdet i visse sammenhenger, dog ikke ukritisk og ofte med en klar tidsramme og/eller kun i et bestemt område. Dette kalles gjerne utvidet båndtvang eller ekstraordinær båndtvang. Nærmere angivelser finnes i loven.

Dispensasjoner fra båndtvangen

Kommunene kan gi dispensasjon fra båndtvangsbestemmelsene for særlige bruksformål, for eksempel for førerhunder og servicehunder for funksjonshemmede. Likeledes kan kommunene kan gi dispensasjoner fra båndtvangen for avgrensede formål og områder, for eksempel for dressurkurs og jaktprøver eller lignende.
Med tillatelse fra grunneier kan også kommunene legge ut bestemte områder som såkalte dressurområder, der hundene fritt får gå løse dersom de følges på forsvarlig måte.

Brudd på båndtvangsbestemmelsene

Overtredelse av båndtvangsbestemmelsene kan straffes med bøter og fengsel inntil 1 måned, jfr. hundeloven § 28.
Leandro Tomaz Perez

Karriere

Han har spilt for Mito HollyHock fra Japan.
John Ashbery

Bakgrunn

John Ashbery vokste opp i den nordlige del av delstaten New York. Gan var sønn av Helen (født Lawrence), biologlærerinne, og Chester Frederick Ashbery, gårdbruker. Han hadde oppveksten på en bondegård nær Ontariosjøen. Hans bror døde mens de begge var barn. Ashbery hadde skolegang på gutteskolen Deerfield Academy, der han leste diktere som W.H. Auden og Dylan Thomas og selv så smått begynte å dikte.
Han studerte ved Harvard University, der han ble kjent med Kenneth Koch, Frank O’Hara og James Schuyler.

Karriere

Fra midten av 1950-tallet mottok han et Fulbright Fellowship samtidig som han bodde i Frankrike. Han fungerte som kunstredaktør for den europeiske utgaven av avisa New York Herald Tribune. Samtidig oversatte han amerikanske bøker til fransk og moderne fransk litteratur til engelsk.
I denne perioden bodde han sammen med den franske poeten Pierre Martory. Etter sin hjemkomst til USA fortsatte han sin karrière som kunstkritiker for forskjellige magasiner i New York, samtidig som han jobbet i redaksjonen for ARTNews frem til 1972. Flere år senere begynte han som redaktør i avisa Partisan Review der han arbeidet frem til 1980.
I 1963 ble Ashbery kjent med reklamemannen, poeten og kunstneren Andy Warhol. De møttes for første gang på en planlagt poesilesing ved Literary Theatre i New York.
Tidlig på 1970-tallet begynte Ashbery å undervise ved Brooklyn College. En av hans studenter var poeten John Yau. På 1980-tallet flyttet han til Bard College, hvor han ble professor i språk og litteratur, en posisjon han hadde fram til 2008 da han pensjonerte seg. Siden fortsatte han å vinne flere priser for sin poesi.
Han var medlem av Akademiet av amerikanske poeter. Ashbery bodde delvis i New York og delvis i sin leilighet i Hudson i New York, som han delte med sin partner David Kermani.
Som oversetter overførte han til engelsk i særdeleshet tidlige franske modernister som Stéphane Mallarmé, Arthur Rimbaud, Pierre Reverdy, Raymond Roussel, Max Jacob, André Breton og Paul Éluard.
Shoji Nonoshita

Karriere

Shoji Nonoshita startet sin profesjonelle karriere i Gamba Osaka i 1993. Han har også spilt for Yokohama Flügels og Consadole Sapporo.
Kom sol, kom regn

Melodi Grand Prix

Sangen var det femte og siste bidraget ut i Melodi Grand Prix 1962, som ble arrangert i Store Studio 18. februar 1962. Inger Jacobsen framførte den med lite orkester, mens jazzsangeren Laila Dalseth sang den med Kringkastingsorkestret. En jury bestående av fem mannlige, oslojournalister og konene deres stemte «Kom sol, kom regn» fram som vinner. Sangen fikk 65 poeng, bare to poeng foran andreplassen «Casablanca».
Utdypende artikkel: Melodi Grand Prix 1962
Vanligvis var det artisten som sang vinnersangen med stort orkester, som fikk representere Norge i Eurovision Song Contest. NRK gjorde dette året et unntak, og valgte Inger Jacobsen til å framføre den i konkurransen i Luxembourg. 
Vinnersangen fikk lunken mottakelse i pressen. Adresseavisen satte an tonen og skrev: «når 'Kom sol, kom regn' kunne bli den norske vinnermelodien, så må det vel bare skyldes at den ikke hadde særlig sterke konkurrenter i dette musikalske NM». Avisen konkluderte videre med at vinnerlåten «neppe levner Norge store sjanser i Luxembourg».

Eurovision Song Contest

Sangen var det tiende bidraget ut på scenen om kvelden søndag 18. mars 1962, etter Frankrikes Isabelle Aubret med «Un premier amour» og før Sveits' Jean-Philippe med «Le retour». Da avstemningen var over, hadde det norske bidraget fått 2 poeng og kom på en delt tiendeplass blant 16 deltakere. Dette var Norges dårligste plassering i konkurransen til da. 
Utdypende artikkel: Eurovision Song Contest 1962
Jacobsen synger om jeg-personens følelser for sin kjæreste og forteller at «kom sol, kom regn» så vil hun alltid ha lykke når hun er med ham.
HAL

HAL (Hardware Abstraction Layer) var et programvare system for Unix-liknende operativsystemer som sørget for en maskinvareabstraksjon. Dets hensikt var å tillate applikasjonsprogramvare å oppdage og benytte maskinvaren gjennom en enkel, portabel og abstrakt API som var uavhengig av den underliggende maskinvare.
HAL er nå avleggs på de fleste Linux-distribusjoner. På Ubuntu ble det slått sammen med udev mellom 2008 og 2010. I Fedora versjon 16 ble det erstattet av udisks, upower og libudev den 8. november 2011.
Moskva i Tyrkvisjonens sangkonkurranse

Lokale organisatorer og utvelging av deltakere

Moskva har siden 2014 ikke hatt noen egen prosess hvor deres representant har blitt valgt. Byens representanter har blitt valgt blant deltakerne i de ulike finalene som har blitt avholdt i andre russiske deltakerrepublikker. I 2014 fikk gruppa som ble nummer to i Tatarstans finale representere Moskva, og i 2015 ble en deltaker fra Basjkortostans finale valgt.

Historikk

Tuvinske Sailyk Ommun skulle opprinnelig representere Russland i Tyrkvisjonens sangkonkurranse i 2013, men ettersom landet trakk seg fra konkurransen ble hun Tuvas representant. I juli 2014 bekreftet Russland nok en gang deltakelse da konkurransen skulle arrangeres i Kazan. Av praktiske årsaker ble dette omgjort til at Moskva fungerte som en egen region i konkurransen. 
I likhet med andre russiske deltakerregioner trakk Moskva seg fra konkurransen i 2015 som følge av et dårlig politisk forhold mellom Russland og Tyrkia. Basjkirske Zuleyha Ilbakova, som da var ment å skulle representere byen,  skal trolig delta for Moskva i 2016.
Reguleringsmagasin

Reguleringsmagasin (også kalt vannreservoar, regulert innsjø eller vannmagasin) er en naturlig innsjø eller et kunstig basseng som vannet i et vassdrag kan samles i. Kunstige magasiner etableres ved å demme opp deler av et vassdrag ved hjelp av en demning.  
Formålet med et magasin er at man kan samle vann i perioder hvor tilsiget av vann er større enn forbruket. Når forbruket er stort, nyttiggjør man seg det oppsamlede vannet ved å tappe magasinet. Hvis vannet skal brukes til kraftproduksjon, kan man på den måten til enhver tid produsere den mengden elektrisk kraft det er behov for. Vannverk henter ofte vann fra regulerte innsjøer for å sikre forsyningen i perioder med lite tilrenning. I land der nedbøren varierer mye med årstidene kan en samle opp vann når det er regntid eller snøsmelting og bruke det til vanning av dyrket mark i den tørre årstiden.
For kraftverk der tilsiget varierer mye bygges det enten helårsmagasin eller flerårsmagasin. For de minste kraftverkene er ofte magasinet et lite basseng for kun å etablere et vannspeil i kraftverksinntaket.
Vannstanden i et vannmagasin kan reguleres mellom høyeste regulerte vannstand, som regel overløpet i en demning, og laveste regulerte vannstand, som regel nivået til tappetunnelen. Høyeste og laveste vannstand fastsettes i konsesjonsbetingelsene til kraftverket. Den totale nyttbare vannmengden som kan lagres i magasinet kalles magasinvolum. Fyllingsgraden forteller hvor mye vann det er igjen i magasinet.

Norge

I Norge blir blant annet 13 av de 18 største innsjøene brukt som reguleringsmagasiner.